****

**มูลนิธิอนุสรณ์หม่อมงามจิตต์ บุรฉัตร**

**โครงการคัดเลือกพลเมืองดี**

# **เพื่อรับรางวัล** “ **หม่อมงามจิตต์ บุรฉัตร** **บุคคลสำคัญของโลก** ” **รางวัลสร้างเสริมคนดีมีคุณธรรม**

# **ประจำปี 2562**

\* \* \* \* \* \* \* \* \* \* \*

##  หลักการและเหตุผล

 มูลนิธิอนุสรณ์หม่อมงามจิตต์ บุรฉัตร ก่อตั้งขึ้นเมื่อปี 2535 โดยมีวัตถุประสงค์หลัก คือ การจัดกิจกรรมเพื่อเผยแพร่เกียรติคุณหม่อมงามจิตต์ บุรฉัตร และมอบรางวัล “ หม่อมงามจิตต์ บุรฉัตร บุคคลสำคัญของโลก ” รางวัลสร้างเสริมคนดีมีคุณธรรม แก่บุคคลดีเด่นในสาขาอาชีพต่างๆ ทั่วประเทศ ที่สมควรได้รับการยกย่อง เพื่อเป็นตัวอย่างและแบบฉบับที่ดีแก่อนุชนรุ่นหลังสืบไป

 มูลนิธิอนุสรณ์หม่อมงามจิตต์ บุรฉัตร ได้เริ่มพิจารณาให้มีการคัดเลือกพลเมืองดีที่ไม่สังกัดสถาบันใด และได้ทำหน้าที่พลเมืองดี เป็นที่ประจักษ์ตามโครงการยกย่องเกียรติคุณผู้บำเพ็ญประโยชน์ดีเด่นแก่ประชาชน

และสังคม เพื่อรับรางวัล “ หม่อมงามจิตต์ บุรฉัตร บุคคลสำคัญของโลก” รางวัลสร้างเสริมคนดีมีคุณธรรม ตั้งแต่ปี 2548 และได้รับความสนใจและเป็นที่ชื่นชมของสาธารณชนเป็นอย่างมาก มูลนิธิฯ จึงได้พิจารณามอบรางวัล “ หม่อมงามจิตต์ บุรฉัตร บุคคลสำคัญของโลก” รางวัลสร้างเสริมคนดีมีคุณธรรม ประจำปี 2562 แก่พลเมืองดีต่อเนื่องเป็นปีที่ 14

##  วัตถุประสงค์

1. เพื่อเป็นการเผยแพร่และยกย่องเชิดชูเกียรติพลเมืองดี ที่กระทำความดีให้สาธารณชนได้ทราบ

 และถือปฏิบัติเป็นแบบอย่าง

2. เพื่อเป็นแรงจูงใจให้พลเมืองดี ทำหน้าที่พลเมืองที่ดี มีความเสียสละ มีน้ำใจ และอุทิศตน

 เพื่อช่วยเหลือผู้อื่น โดยไม่หวังสิ่งตอบแทน

3. เพื่อเพิ่มพูนให้มีผู้กระทำความดี เพื่อประโยชน์ต่อสังคมและประเทศชาติมากยิ่งขึ้น

##  ผู้มีสิทธิ์ได้รับรางวัล

 พลเมืองดี ที่ไม่สังกัดสถาบันใด และได้กระทำความดีด้วยความเสียสละ มีน้ำใจ และอุทิศตน เพื่อ

ช่วยเหลือผู้อื่น โดยไม่หวังสิ่งตอบแทน

##  คุณสมบัติ

1. เป็นบุคคลที่ได้รับการคัดเลือกจากสถานีวิทยุ จส.100 และ สวพ.FM91

2. เป็นการกระทำความดี ที่แสดงถึงความสำนึกแห่งหน้าที่ของพลเมืองดี ด้วยความเสียสละ มีน้ำใจ

และอุทิศตนเพื่อช่วยเหลือผู้อื่นอย่างเต็มความสามารถ โดยไม่หวังสิ่งตอบแทน

3. ต้องเป็นการกระทำความดีที่นอกเหนือจากภาระหน้าที่ที่ต้องปฏิบัติในอาชีพ

 ต่อหน้า 2...

## - 2 -

 **จำนวนรางวัล** รวม 6 รางวัล (รางวัลละ 60,000 บาท)

##  รางวัลที่ได้รับ

1. รางวัลๆ ละ 10,000 บาท

2. โล่เกียรติคุณ “ หม่อมงามจิตต์ บุรฉัตร บุคคลสำคัญของโลก” และเข็มเชิดชูเกียรติ

3. ได้รับการประกาศเกียรติคุณในหนังสือที่ระลึกงาน “ วันหม่อมงามจิตต์ บุรฉัตร บุคคลสำคัญ

 ของโลก” งานสร้างเสริมคนดีมีคุณธรรม

##  แนวทางการดำเนินการ

1. คณะกรรมการโครงการยกย่องเกียรติคุณผู้บำเพ็ญประโยชน์ดีเด่นแก่ประชาชนและสังคม แต่งตั้ง

 คณะกรรมการคัดเลือก เพื่อจัดทำโครงการและหลักเกณฑ์การคัดเลือก โดยร่วมกับผู้แทนหน่วยงาน

 2 แห่ง คือ สถานีวิทยุ จส.100 และ สวพ.FM 91

 2. หน่วยงาน 2 แห่ง แต่งตั้งคณะกรรมการคัดเลือกของแต่ละหน่วยงาน พิจารณาคัดเลือกพลเมืองดี

 ที่ได้รับรางวัลจากหน่วยงานแต่ละแห่งที่มีการกระทำความดีที่ดีเด่นที่สุด ตั้งแต่วันที่ 1 เมษายน

 2559 - วันที่ 30 เมษายน 2562 หน่วยงานละ 3 คน รวมทั้งสิ้น 6 คน

###  ระยะเวลาดำเนินการ

1. ปลายเดือนมีนาคม 2562 จัดส่งรายงานการประชุมครั้งที่ 1 พร้อมกับจดหมายขอความ

 ร่วมมือจากสถานีวิทยุทั้ง 2 แห่ง คัดเลือกพลเมืองดี พร้อมกับส่งโครงการฯ และตัวอย่างแบบ

 ประวัติให้ด้วย

2. ภายในเดือนกรกฎาคม 2562 สถานีวิทยุทั้ง 2 แห่ง ส่งผลการคัดเลือกพลเมืองดี สถานีละ 3 คน

 รวม 6 คน พร้อมด้วย รายชื่อ – ภาพถ่าย (ขนาด 2 นิ้ว) และแบบกรอกประวัติผู้ได้รับรางวัล

 โดยย่อคนละครึ่งหน้ากระดาษ เอ 4 ให้มูลนิธิฯ

3. วันพฤหัสบดีที่ 29 สิงหาคม 2562 คณะกรรมการโครงการฯ ประชุม เพื่อพิจารณาให้ความ

 เห็นชอบผู้ที่ได้รับการคัดเลือกทุกประเภทให้ได้รับรางวัล เพื่อเสนอต่อคณะกรรมการมูลนิธิฯ

 พิจารณาอนุมัติต่อไป

4. ต้นเดือนกันยายน 2562 มีหนังสือถึงทั้ง 2 หน่วยงานเชิญผู้ได้รับการคัดเลือกมารับรางวัล

5. วันที่ 18 ตุลาคม 2562 ผู้ได้รับรางวัลทุกคน รับรางวัลประทานจาก พระเจ้าวรวงศ์เธอ

 พระองค์เจ้าโสมสวลี พระวรราชาทินัดดามาตุ ประธานในพิธี ณ หอประชุมกรมประชาสัมพันธ์

 ซอยอารีย์สัมพันธ์ กรุงเทพฯ

\* \* \* \* \* \* \* \* \* \* \*